A tous ceux qui ces lettres verront, les
gens du conseil de monseigneur le duc de
Bourgougne estant a Dijon, commissaire en cette
 d’iceluy seigneur . Scavoir faisons que naguierre
de la partie de noble seigneur messire Gauthier
de Boffremont dit de Ruppes chevalier seigneur
de Soye et de Trichatel, nous ont esté presentees
et octroyez lettres patentes par luy obtenues
et impetrees de mesdits seigneurs, desquelles la teneur
s’ensuit : Jehan, duc de bourgougne, conte
de flandre, d’Artois et de bourgougne palatin seigneur
de salins et de maligne, a nos amez et feaux les
gens de nostre conseil a Dijon salut & dilection
Receu a nous humble supplication de nostre amé 
et feal chevalier conseillier chambellan
messire Gauthier de Boffremont dit de Ruppes
seigneur de Soye et de Trichatel contenant 
que comme entre les autres Seigneuries qu’il
il soit seigneur en partie de la ville d’yis
au nom et a cause de dame perrenelle de
Richemont sa femme, en laquelle ville d’Yis
il a toute justice haute, moyenne & basse
et qui plus est, luy qui compétent & appartiennent
en icelle ville d’Yis toutes executions criminelle
quant elles y escheent, et il soit ainsy que
poest. & environ cinq ans & une heure
a une truye eut tué un enfant en lad
